

شعر عراقي حزن , اشعار فراق حزينة عراقية , شعر عراقي عن الوداع 2017
عراقي حزن , اشعار فراق حزينة عراقية , شعر عراقي عن الوداع 2015
احلي ايام عمري جانت وياك
لك ماتمنيتك عني ترحل
اشلون انسي ذيج الايام
كلبي اشلون اصبره واكله اغفل
يالعايش بنبض هايه الروح
صدك رايح وبعد ما تسأل
هيج حله بعينك فراكي
ماكلت خاف من اعوفه يذبل
يابعد الروح شوف حالي
هم بقهر كلبي تقبل
سهر ودموع ليلي بعدك
ولايوم عنك فكري يجهل
اذكرك والعبره تخنكني
اكولن لحكتك وظنوني تفشل
من يمر اسمك تفز الروح
ودربي للموت احسه يسهل
اسمع اول حرف منه واشهك
احس النفس لالله يرحل
شفايت لو نتلاكه هسه انا وياك
وشتسوي. الدنيا خلها تفعل
اخلص من هالعذاب البيه
وما خلي الجفن يبتل
انا اريدك يمي بكل الازمان
ونظل اخوان غصبا عن الما يقبل
يم ربي صعدت روحك فوك
بس صورتك بالكلب ابد ما ترحل
يغيابك حبيبي اشلون اصبر الروح
يا حال اليظل على حالي من تروح
جرحك بالكلب داويته بس ما طاب
وبطاري السفر زيدت قلبي اجروح
ما انساك لو سافرت عشر اسنين
وشوكت ما ترد باب القلب مفتوح
يمي انته واحس بيك ابعيد
وابد ما فكرت يجي يوم مني اتروح
صحيح اني كتلك سوي كلشي اتريد
بس على البعد كتلكهذا ما مسموح
النفس انته الاشمه ولو تروح شلون
شلونا تريد اعيش اني بلياك
واني اشتاقلك من انته موجود
من تبتع اظل لصبح ما انام
واذا ما تصدك نجوم السما شهود
اموت اني بغيابك لمن تروح
لن حبك بكلبي ماله حدود
يوم التسافر احجز لشخصين
لان ميم بالميه وياك قلبي ايروح
وشما تبتعد خليه دوم وياك
احس ما يظل بروحي بس مذبوح
شيبفالي بحياتي وانته ماموجود
بس هم واذيه والم وجروح
رسمك كمت اشوفه من اغمض العيون
ولو يعمن عيوني ما اضنه يروح
ما اريد احظنك لو صار الوداع
لان من اهدك تطلع الروح
عشكتك وادري اتعب ابحبك
رضيت بقسمتي وملهوفه تدريني
اريد اكضي العمر وياك
تدري انت بغيابك حيل تاذيني
عيني الما تشوفك تنعمي وللدوم
لان انت حبيبي فرحة اسنيني
تعال وخل اضمك حيل يهواي
وار يد ابكل حنانك انت تحويني
تعال وخل نطفي الفركه والنار
وعلى صدرك انام الليل خليني
طويناها صفحتك ونتهه الموضوع
فعل ماضي صفيت وخلصت المده
اشتتوقع ابوس اجدامك من تروح
واسحك كبريائي واطلب النجده
صح جدمي عثر من شفت طولك لاح
لاكن مانخيتك من طحت عمده
توجيت اعله جرحي وماطلبت العون
لان ادري اليطيح اجفوفه لتسنده
صح الكمر اكبر ونجوم ازغار
لا تشتل نخـــــل مـــــادام مو فلاح
بـــــاجر بس تطخ براسك تحصده
لــوتنصب شرك وتفره عـــالبستان
النخل ماترضى غيرك واحد يصعده
وشلك بـــالورد مادام تهوه الشوك
اذا مــــاتحترمــــها تشور الـــــورده
يالمخليني عايش عالسراب اسنين
وعلى طاري السراب سنيني تتبده
ويـــالدليتني بدرب الـــوهم ضليت
تعبني الـــدرب بــالروحــه والـــــرده...
ويـــالشتليتني بنص النهــر سباح
وتكلـــــي الــروج مــن يكابلك صــده
ويالدافن اجروحي وهنه بيهن روح
الكــــاع اشمـــا تنز كـــول الجرح نـده
كافي وحبل ضلمك عمر تفتل بيه
رخــه هسه الحبل ونحلت الــــــعكده
تسد باب الفرح تكـــدر عليه بهاي
بس بــــاب الهـــوى مـــاتكدر تســده
تخض اسنين عمري تريد توصل وين
اللبن كلــــما تخضه تطلـــع الـــزبـــده
ردت نقطة ضعف تلزم علي غلطان
على بــــاب الشمس يـــــاضوه اليتعده
يــلم بيـه الصبح بيدر حنين وشوك
ويــذريني العصـــر مـــرواحـــك بشــده
حتى الــــريح يفهم شيلة المرواح
مــــو شيلة فلـــح شيلة حـــقد عنـده
وانزل حبـه حبـه ازرعني وين تريد
سنابـــل اطلـــع اعلى الكــــاع واتبـــده
عشرتنه انتهت عشرة كراب وسيف
السيف الينكســـر لــــكرابــه شيرده
المواضيع المتشابهه:
|الكلمات الدلالية (Tags)|
|2017, الوداع, اشعار, حزينة, عراقي, عراقية, فراق|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|


Sitemap